PE iktatószám:2019/ Iktatószám iktatószám

**Együttműködési megállapodás**

Melyet

a **Pannon Egyetem** (8200 Veszprém, Egyetem u. 10. adószáma: 15308816-2-19, OM száma: **FI 80554**) képviseletében: Prof. Dr. Gelencsér András rektor (a továbbiakban, „**Pannon** **Egyetem**”), valamint

a(z) **Cégnév** (nyilvántartásba vételi száma: **Cégjegyzékszám vagy Nyilvántartásba vételi szám**, adószáma: **Adószám**, székhelye: **Székhely**, gyakorlóhely típusa: **Választani kell: köznevelési intézmény, kutatóintézet, egyéb költségvetési szerv, gazdálkodó szervezet, alapítvány, egyház/egyházi jogi személy, egyéb: …** képviseletében **Vezetői pozícióban lévő személy neve** (a továbbiakban: **„Gyakorlóhely”**, együttesen: ”**Felek**”) kötött az alábbi napon és feltételek szerint (a továbbiakban: „**Együttműködési Megállapodás**”):

1. **Megállapítások, előzetes információk**
   1. A Felek megállapítják, hogy a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII.28.) Korm. rendelet (a továbbiakban: **„Kormányrendelet”**) 15. § (1) bekezdése szerint a felsőoktatási intézmény és a szakmai gyakorlóhely együttműködési megállapodást köthet a felsőoktatási intézmény hallgatóinak szakmai gyakorlata biztosítására.
   2. A Felek megállapítják, hogy a Kormányrendelet 15. § (2) értelmében az (1) bekezdésben meghatározott együttműködési megállapodást meg kell kötni, ha a szak, felsőoktatási szakképzés képzési és kimeneti követelményei hat hét, vagy annál hosszabb szakmai gyakorlatot határoznak meg.
   3. A Felek megállapítják, hogy a Kormányrendelet 15. § (3) bekezdése alapján az együttműködési megállapodást írásba kell foglalni. Az együttműködési megállapodásra a Polgári Törvénykönyv rendelkezéseit kell alkalmazni azzal, hogy a Kormányrendelet 16. §-ban foglalt elemek a megállapodás lényeges tartalmának minősülnek.
   4. A Felek rögzítik, hogy szakmai gyakorlat fogalma alatt értik a képzésnek azon részét, amely a felsőoktatási szakképzés, az alapképzési, a mesterképzési szak képzési és kimeneti követelményeiben meghatározott időtartamban a szakképzettségnek megfelelő munkahelyen és munkakörben lehetőséget nyújt a megszerzett tudás és a gyakorlati készségek együttes alkalmazására, az elméleti és gyakorlati ismeretek összekapcsolására, a munkahely és munkafolyamatok megismerésére, a szakmai kompetenciák gyakorlására (a továbbiakban: **„Szakmai Gyakorlat”**).
   5. A Felek rögzítik, hogy gyakorlóhely fogalma alatt értik azon jogi személyt, gazdálkodó szervezetet, amely felsőoktatási szakképzésben, alapképzésben vagy mesterképzésben a felsőoktatási intézménnyel kötött együttműködési megállapodás, valamint a hallgatóval a nemzeti felsőoktatásról szóló 2011. évi CCIV. törvény (a továbbiakban: **„Nftv.”**) 44. § (1) bekezdés a) pontja szerint kötött hallgatói munkaszerződés alapján az egybefüggő szakmai gyakorlatot biztosítja, és amelyet az Oktatási Hivatal a felsőoktatási intézmény adatainál szakmai gyakorlóhelyként nyilvántartásba vett. Gazdálkodó szervezeten a polgári perrendtartásról szóló törvény szerinti gazdálkodó szervezetet kell érteni.
2. **Az Együttműködési Megállapodás célja**
   1. Az Együttműködési Megállapodás célja jogi keretet adni a szakmai gyakorlat megszervezésének és lebonyolításának, annak érdekében, hogy a hallgatók segítséget kapjanak elméleti ismereteik gyakorlatba való átültetéséhez, szakmai tapasztalataik bővítéséhez, egyéni képességeik, készségeik fejlesztéséhez, munkaerőpiac által elvárt kompetenciák megszerzéséhez.
3. **Az Együttműködési Megállapodás tárgya**
   1. A Felek megállapodnak abban, hogy a Gyakorlóhely a Pannon Egyetem hallgatói számára szakmai gyakorlati lehetőséget biztosít a jelen megállapodásban rögzített feltételek szerint.
   2. A Felek megállapodnak abban, hogy jelen megállapodás alapján jelen Együttműködési Megállapodás 1. számú mellékletét képező minta szerinti megállapodást (a továbbiakban: **„Kiegészítő megállapodás”**) kötnek, amelyben meghatározzák az adott évre vonatkozó szakmai gyakorlat kereteit és további feltételeit.
   3. A Felek kijelentik, hogy ezen együttműködési megállapodásban írt ügyleti szándékaik nem irányulnak pénzügyi kötelezettségek vállalására, ezen együttműködési megállapodás pénzügyi kötelezettségeket nem keletkeztet egyik fél vonatkozásában sem.
4. **Az együttműködés módja**
   1. A Gyakorlóhely a Pannon Egyetem jelen Együttműködési Megállapodás 2. számú mellékletében írt képzésein részt vevő hallgatóit, az előzetesen egyeztetett időszakban, bontásban és létszámban fogadja.
   2. A Gyakorlóhely által előzetesen felajánlott hallgatói létszámokat és gyakorlati témákat a felek képviselői írásban rögzítik.
   3. A Felek ezen szerződés megkötése és teljesítése során együttműködnek, kölcsönösen tájékoztatják egymást a szerződést érintő minden körülményről és kötelezettséget vállalnak, hogy minden jognyilatkozatot kiadnak és egyébként is mindent megtesznek az ezen szerződésben írt együttműködési célok megvalósulása érdekében.
   4. A Felek kijelentik, hogy önálló, egymástól független, jogképes felek. A Szerződő Felek a másik fél nevét vagy egyéb olyan nevet, amely kapcsolatban állhat a másik féllel csak a másik fél előzetes írásos engedélyével használhatják fel hirdetésben, reklámban, vagy könyvek eladása során.
   5. A Felek jelen Együttműködési Megállapodás tekintetében kapcsolattartónak az alábbi személyeket jelölik ki:
5. Pannon Egyetem kapcsolattartója

Mészáros Péter

Tanulmányi referens

Pannon Egyetem, Műszaki Informatikai Kar Dékáni Titkárság

H-8200 Veszprém, Egyetem utca 10.

Tel.: +36-88-624-024

E-mail: meszaros@mik.uni-pannon.hu

1. Cégnév kapcsolattartója

Kapcsolattartó neve

Kapcsolattartó beosztása/pozíciója

Szervezeti egység/részleg megnevezése

Elérhetőség - cím

Tel.: Telefonszám

E-mail: E-mail cím

1. **A Gyakorlóhely jogai és kötelezettségei**
   1. A Felek megállapodnak abban, hogy a Gyakorlóhely köteles:
2. a szakmai gyakorlaton résztvevő hallgatókat tanulmányaiknak megfelelő szakterületen foglalkoztatni;
3. a szakmai gyakorlat folytatásához szükséges helyet, eszközt és védőfelszerelést a szakmai gyakorlaton résztvevő hallgatónak biztosítani;
4. a szakmai gyakorlat megkezdése előtt a hallgatók balesetvédelmi tűzvédelmi és munkavédelmi képzését biztosítani;
5. a szakmai gyakorlat ideje alatt a szakmai gyakorlaton résztvevő hallgatók szakmai gyakorlati tevékenységének szakmai felügyeletét, irányítását ellátni;
6. a szakmai gyakorlat befejezését követően a hallgatók elsajátított szakmai tudását, kompetenciáit írásban értékelni és azt a Pannon Egyetemnek megküldeni.
   1. A Felek rögzítik, hogy amennyiben a Gyakorlóhely nem költségvetési szerv – a Gyakorlóhely a szakmai gyakorlaton résztvevő hallgatókkal az Nftv. és a Kormányrendelet rendelkezései szerint a szakmai gyakorlat megkezdése előtt hallgatói munkaszerződést kötni. Amennyiben a Gyakorlóhely költségvetési szerv, a szakmai gyakorlatra hallgatói munkaszerződés nélkül is sor kerülhet.
   2. A Felek rögzítik, hogy amennyiben a Gyakorlóhely nem költségvetési szerv, és a hallgatók szakmai gyakorlati ideje egybefüggően eléri a hat hetet, a Gyakorlóhely köteles a szakmai gyakorlaton résztvevő hallgatók számára legalább az Nftv. 44. § (3) bekezdése szerinti díjazást fizetni.
   3. Felek megállapodnak abban, hogy annak érdekében, hogy a Pannon Egyetem a Kormányrendelet 15. § (5) bekezdésében foglalt kötelezettségének eleget tudjon tenni, a Gyakorlóhely hivatalos cégnyilvántartási adatinak bármely változásáról köteles a Pannon Egyetemet a változás bekövetkeztétől számított nyolc napon belül írásban értesíteni.
   4. A Felek úgy állapodnak meg, hogy a Gyakorlóhely a hallgatók szakmai gyakorlati ideje alatt nem adhat át a hallgatóknak olyan gazdasági, vagy üzleti titoknak számító információt, adatot, ami a hallgatónak a szakdolgozata elkészítését, megvédését, illetve a képzés utáni elhelyezkedését akadályozza, gátolja.
   5. Gyakorlóhely kijelenti, hogy a hallgatók szakmai gyakorlatának megszervezéséhez szükséges feltételekkel rendelkezik.
7. **A Pannon Egyetem jogai és kötelezettségei**
   1. A Felek megállapodnak abban, hogy a Pannon Egyetem köteles:
8. a szakmai gyakorlat megkezdése előtt minimum 15 munkanappal írásban megküldeni a Gyakorlóhely részére a szakmai gyakorlat – szakképzési programban és tantervben meghatározott – képzési követelményeit;
9. a szakmai gyakorlathoz szükséges adatokat, információkat a Gyakorlóhely számára megküldeni,
10. a Gyakorlóhellyel együttműködve a szakmai gyakorlaton résztvevő hallgatókat kiválasztani és a kiválasztott hallgatók névsorát minimum 15 nappal a szakmai gyakorlat megkezdése előtt a Gyakorlóhelynek írásban megküldeni;
11. a szakmai készségek, képességek komplex fejlesztési folyamatában a szakmai gyakorlóhely értékelése alapján a gyakorlati kompetenciákat értékelni.
    1. A Pannon Egyetem felelős a hallgatók teljes képzéséért, és az ennek részét képező szakmai gyakorlatért.
    2. A Pannon Egyetem kötelessége a szakmai gyakorlaton résztvevő hallgatók rendszeres ellenőrzése, tanulmányi módszertani irányítása.
12. **Az Együttműködési megállapodás hatályba lépése, időtartama**
    1. A Felek ezen együttműködési megállapodást határozatlan időtartamra kötik.
13. **Az együttműködési megállapodás módosítása, megszűnése**
    1. A Felek megállapodnak abban, hogy ezen együttműködési megállapodást közös megállapodásuk alapján írásban módosíthatják.
    2. Ezen megállapodás megszűnik a felek közös megegyezése alapján, rendes felmondással, vagy rendkívüli felmondással.
    3. Rendes felmondással szűnik meg az Együttműködési Megállapodás bármelyik félnek a másik félhez intézett egyoldalú írásbeli felmondó nyilatkozata alapján, harminc (30) napos felmondási idővel a felmondó nyilatkozat másik fél által történt kézhezvételét követő harmincadik (30.) napon.
    4. Bármelyik fél jogosult az Együttműködési Megállapodást egyoldalú felmondással, azonnali hatállyal megszüntetni, a másik fél súlyos szerződésszegése esetén. Súlyos szerződésszegésnek minősül különösen az olyan magatartás, amely a megállapodásban írt célok elérését veszélyezteti.
    5. A Felek úgy állapodnak meg, hogy ha valamely hallgató szakmai gyakorlata idő előtt megszűnik, vagy megszakad úgy a megszűnés és megszakadás időpontjáról és annak okáról a Gyakorlóhely haladéktalanul értesíti írásban a Pannon Egyetem kapcsolattartóját és a Pannon Egyetem szakmai felelősét.
14. **Vegyes rendelkezések**
    1. A Pannon Egyetem kijelenti, hogy a hatályos magyar jogszabályok szerint működő felsőoktatási intézmény, ezen szerződés megkötése nem sérti a felsőoktatási intézményekre vonatkozó jogszabályokat, vagy az egyetem szabályzatait és nem eredményezi az Egyetem más szerződésének megsértését. A Pannon Egyetem ezen szerződést aláíró képviselője kijelenti, hogy az Egyetem a vonatkozó jogszabályok, Alapító Okirata, Szervezeti és Működési Szabályzata, valamint egyéb szabályzatai alapján megfelelő felhatalmazással rendelkezik ezen Megállapodásnak az Egyetem képviseletében történő megkötésére.
    2. A Pannon Egyetem nyilatkozik, hogy jelen Együttműködési Megállapodás aláírására a 2017. augusztus 27. napján kelt meghatalmazás alapján, Dr. Hartung Ferenc a Műszaki Informatikai Kar dékánja jogosult.
    3. A(z) Cégnév ezen szerződést aláíró képviselője kijelenti és szavatolja, hogy a bejegyzett, a hatályos jogszabályok szerint működő Vállalati forma, ezen szerződés megkötése nem sért semmilyen a(z) Cégnév-re vonatkozó jogszabályt, bírósági ítéletet, vagy hatósági határozatot, a(z) Cégnév más szerződésben vállalt kötelezettségét, valamint, hogy a vonatkozó jogszabályok a(z) Cégnév belső szabályzatai és szerződései, valamint a(z) Cégnév tulajdonosai közötti szerződések alapján megfelelő felhatalmazással rendelkezik ezen Megállapodnak a(z) Cégnév képviseletében történő megkötésére.
    4. A Felek megállapodnak abban, hogy az ezen szerződésből eredő jogvitáikat elsősorban közvetlen egyeztetéssel a peres eljárás elkerülésével kísérelik meg megoldani. Abban az esetben, ha a felek jogvitáikat békés úton rendezni nem tudják, az ezen szerződésből eredő jogvitáik eldöntésére értékhatártól függően alávetik magukat a Veszprémi Járásbíróság, vagy Veszprémi Törvényszék kizárólagos illetékességének.
    5. Az Együttműködési Megállapodásban nem szabályozott kérdésekre a magyar jogszabályok az irányadók.
    6. A Felek az Együttműködési Megállapodást négy (4) példányban írják alá, amelyből kettő az Egyetemen kerül tárolásra

Alulírott Felek ezt az Együttműködési Megállapodást, mint akaratukkal mindenben megegyezőt aláírták.

Veszprém, 2019.

|  |
| --- |
| Pannon Egyetem |
| képviseletében |
| Dr. Hartung Ferenc dékán |

Település, Dátum megadásához kattintson vagy koppintson ide.

|  |
| --- |
| Cégnév |
| képviseletében |
| Vezetői pozícióban lévő személy neve, beosztása/pozíciója |

1. számú melléklet

**Kiegészítő Megállapodás**

Melyet

a **Pannon Egyetem** (8200 Veszprém, Egyetem u. 10. adószáma: 15308816-2-19, OM száma: **FI 80554**) képviseletében: Prof. Dr. Gelencsér András rektor (a továbbiakban, „**Pannon** **Egyetem**”), valamint

a(z) **Cégnév** (nyilvántartásba vételi száma: **Cégjegyzékszám vagy Nyilvántartásba vételi száma**, adószáma: **Adószám**), székhelye: **Székhely**, gyakorlóhely típusa: **Választani kell: köznevelési intézmény, kutatóintézet, egyéb költségvetési szerv, gazdálkodó szervezet, alapítvány, egyház/egyházi jogi személy, egyéb: …** képviseletében **Vezetői pozícióban lévő személy neve** (a továbbiakban: **„Gyakorlóhely”**, együttesen: ”**Felek**”) kötött az alábbi napon és feltételek szerint (a továbbiakban: „**Megállapodás**”):

1. **Előzmények**
   1. A Felek megállapítják, hogy Dátum megadásához kattintson vagy koppintson ide. napján egymással Együttműködési Megállapodást kötöttek a Pannon Egyetem hallgatói szakmai gyakorlatának biztosítása érdekében (a továbbiakban: **„Együttműködési Megállapodás”**).
2. **Nyilatkozatok**
   1. Felek megállapodnak abban, hogy a Gyakorlóhely a Felek között létrejött Együttműködési Megállapodás alapján szakmai gyakorlati lehetőséget biztosít a Pannon Egyetem hallgatói számára a Megállapodásban és jelen kiegészítő megállapodásban meghatározott feltételek szerint.
3. **Hallgatók díjazása**
   1. A Gyakorlóhely jelen Megállapodás aláírásával nyilatkozik, hogy

Kérem, válasszon az alábbiak közül.

*[A 3.1. és a 3.2. pontokban a megfelelő rész kiválasztandó.]*

|  |  |
| --- | --- |
|  | A Felek megállapodnak abban, hogy a hallgatókat a nemzeti felsőoktatásról szóló 2011. évi CCIV. törvény (a továbbiakban: „**Nftv**.”) 44. § (1) bekezdés a) pontja, valamint a 44. § (3) bekezdés a) pontja alapján díjazás illeti meg, melynek mértéke a kötelező legkisebb munkabér 65 %-a, melyet a Gyakorlóhely fizet meg a hallgatónak. |
|  | A Felek megállapodnak abban, hogy a hallgatókat az Nftv. 44. § (1) bekezdés a) pontja, valamint a 44. § (3) bekezdés a) pontja alapján díjazás illeti meg, amelynek mértéke      - Ft/. |
|  | A Felek megállapodnak, hogy a hallgatókat az Nftv. 44. § (3a) bekezdése, valamint jelen Megállapodás 3.1 pontjában a Gyakorlóhely által tett nyilatkozat alapján díjazás nem illeti meg. |

1. **A szakmai gyakorlat felelőse**
   1. A Felek megállapodnak, hogy szakmai gyakorlat felelőse a Pannon Egyetem részéről

Mészáros Péter

Tanulmányi referens

Pannon Egyetem, Műszaki Informatikai Kar Dékáni Titkárság

H-8200 Veszprém, Egyetem utca 10.

Tel.: +36-88-624-024

E-mail: meszaros@mik.uni-pannon.hu

* 1. A Felek megállapodnak, hogy a szakmai gyakorlat felelőse a Gyakorlóhely részéről

Gyakorlati felelős neve

Gyakorlati felelős beosztása/pozíciója

Szervezeti egység/részleg megnevezése

Elérhetőség - cím

Tel.: Telefonszám

E-mail: E-mail cím

1. **A szakmai gyakorlat keretei**

5.1 A Szakmai Gyakorlat keretei:

|  |  |  |  |  |
| --- | --- | --- | --- | --- |
| **Szak/szakképzés megnevezése:** | mérnökinformatikus BSc/MSc/FOkSz, gazdaságinformatikus BSc, programtervező informatikus BSc/FOkSz, villamosmérnöki BSc, logisztikai mérnök MSc, üzemmérnök-informatikus BProf | | | |
| **Szakmai gyakorlat időtartama:** | informatikus alapszakokon: 8 hét - 320 óra  logisztikai mérnöki mesterképzési szakon: 4 hét  mérnökinformatikus mesterképzési szakon: 6 hét – 240 óra  villamosmérnöki szakon: 6 hét  felsőoktatási szakképzési szakokon: 1 félév, legalább 560 óra  BProf: eljárásrend alapján végezhető | | | |
| **Szakmai gyakorlat összefüggő vagy megosztható:** | FOkSz: összefüggő  informatikus és villamosmérnöki szakokon: megosztható  BProf: eljárásrend alapján végezhető | | | |
| **Munkarend** | **Szakmai gyakorlaton résztvevő hallgatók száma (fő)** | **Szakmai gyakorlat kezdete** | **Szakmai gyakorlat vége** | **Szakmai gyakorlat helye** |
| Nappali | Irányszám | Dátum | Dátum | Cím |
| Levelező | Irányszám | Dátum | Dátum | Cím |
| Esti | 0 | - | - | - |
| Távoktatás | 0 | - | - | - |

1. **Egyéb rendelkezések**
   1. A Felek megállapodnak abban, hogy ezen együttműködési megállapodást közös megállapodásuk alapján írásban módosíthatják.
   2. Ezen megállapodás megszűnik a felek közös megegyezése alapján, rendes felmondással, vagy rendkívüli felmondással.
   3. Rendes felmondással szűnik meg az Együttműködési Megállapodás bármelyik félnek a másik félhez intézett egyoldalú írásbeli felmondó nyilatkozata alapján harminc (30) napos felmondási idővel a felmondó nyilatkozat másik fél által történt kézhezvételét követő harmincadik (30.) napon.
   4. Bármelyik fél jogosult az Együttműködési Megállapodást egyoldalú felmondással azonnali hatállyal megszüntetni a másik fél súlyos szerződésszegése esetén. Súlyos szerződésszegésnek minősül különösen az olyan magatartás, amely a megállapodásban írt célok elérését veszélyezteti.
   5. A Pannon Egyetem nyilatkozik, hogy jelen Együttműködési Megállapodás aláírására a 2017. augusztus 27. napján kelt meghatalmazás alapján, Dr. Hartung Ferenc a Műszaki Informatikai Kar dékánja jogosult.
   6. A Megállapodásban nem szabályozott kérdésekre a magyar jogszabályok az irányadók.
   7. A Felek az Megállapodást négy (4) példányban írják alá, amelyből kettő az Egyetemen kerül tárolásra.

Alulírott Felek ezt a Megállapodást, mint akaratukkal mindenben megegyezőt aláírták.

Veszprém, 2019.

|  |
| --- |
| Pannon Egyetem |
| képviseletében |
| Dr. Hartung Ferenc  dékán |

Település, Dátum megadásához kattintson vagy koppintson ide.

|  |
| --- |
| Cégnév |
| képviseletében |
| Vezetői pozícióban lévő személy neve, beosztása/pozíciója |